Maria Kannegaard

Maria Kannegaard (født 1970) er en dansk-norsk jazzmusiker (piano), utdannet ved Jazzlinja (NTNU) (1992–1996).

Sammen med bassist Ole Morten Vågan og trommeslager Thomas Strønen utgjør hun Maria Kannegaard trio.myspace.com/mariakannegaardtrio Hun har vært komponist for Trondheim Jazzorkester, spilt i Kongsberg-bandet Alibi med bassist Tine Asmundsen, og spilte i Eldbjørg Raknes' TINGeLING-band, Live Maria Roggens «LiveBand» og Siri Gjæres band.

I 2010 vant hun DnB-NOR prisen på Kongsberg Jazzfestival.

I 2012 ble hun utpekt som NTNU-jazzambassadør,N.N. (14. mai 2012) «Kannegaard ny jazzambassadør». Adresseavisen, s. 2 en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim.Digernes, Torbjørn (11. mai 2012) «Jazzfest, super lørdag og en høyst velfortjent pris». NTNU-rektoratets blogg

I 2017 ga hun ut et konsertalbum bestående av opptak fra Kongsberg Jazzfestival i 2011 og Trondheim Jazzfestival 2013. Samme år skrev hun sammen med Siri Gjære musikken til forestillingen Kloden rundt på 29 bokstaver (Fabularium Produksjoner). For albumet Nådeslås fra 2019 fikk hun NOPAs musikkpris for 2019 og ble nominert til Spellemannprisen 2019 i klassen jazz. Hun vant Spellemannprisen 2020 i klassen jazz sammen med sin egen trio for albumet Sand i en vik.

Under Bærum Jazzfestival 2024 ble pianist og komponist Kannegaard tildelt norsk jazz’ høyeste utmerkelse, Buddyprisen, av medlems- og interesseorganisasjonen Norsk jazzforum.

Maria Kannegaard har vært åpen om sin psykiske sykdom som har ført med seg flere lengre avbrudd fra musikken.

 Utgivelser 
 Breaking the surface  (ACT, 2000). Med Mats Eilertsen og Thomas Strønen
 Quiet Joy (Jazzland, 2005).  Med Vågan og Strønen
 Maryland (Moserobie, 2007). Med Håkon Kornstad, Ole Morten Vågan og Håkon Mjåset Johansen
 Camel Walk (Jazzland, 2008).  Med Vågan og Strønen
 Monsters and puppets (Gigafon, 2011).  Med Strønen
 Live at Kongsberg and Trondheim Jazzfestival (Jazzland, 2017). Med Ole Morten Vågan, Thomas Strønen, Siri Gjære, Ola Kvernberg, Per Jørgensen og Ståle Storløkken
 Nådeslås (Jazzland, 2019)
 Sand i en vik (Jazzland, 2020)

 Referanser 

 Eksterne lenker 



  Biografi fra Jazzbasen.
  Diskografi fra Jazzbasen.

Kategori:Norske jazzpianister
Kategori:Danske jazzpianister
Kategori:Norske jazzkomponister
Kategori:Personer fra København
Kategori:Vinnere av Spellemannprisen